Document ID: 31993L0051

Reference:
EUR-Lex - 31993L0051 - MT
Avviż Legali Importanti
|
31993L0051
Official Journal L 205 , 17/08/1993 P. 0024 - 0025 Finnish special edition: Chapter 3 Volume 51 P. 0186  Swedish special edition: Chapter 3 Volume 51 P. 0186
Id-Direttiva tal-Kummissjoni 93/51/KEEtal-24 ta’ Ġunju 1993li tistabbilixxi regoli għaċ-ċaqliq ta’ ċerti pjanti, prodotti tal-pjanti jew prodotti oħrajn tal-pjanti matul żona protetta, u għaċ-ċaqliq ta’ dawk il-pjaniti, prodotti tal-pjanti jew oġġetti oħrajn li joriġinaw fi jew li jiċċaqalqu fi ħdan dik iż-żona protettaIL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ekonomika Ewropea,Wara li kunsidrat id-Direttiva tal-Kunsill 77/93/KEE tal-21 ta’ Diċembru 1976 dwar il-miżuri protettivi kontra d-dħul fil-Komunità ta’ organiżmi li jagħmlu ħsara lill-pjanti jew prodotti tal-pjanti u kontra t-tixrid tagħhom fil-Komunità [1], kif l-aħħar emendata bid-Direttiva 93/19/KEE [2], u b’mod partikolari l-Artikolu 6(7) l-ewwel u t-tieni inċiż,Billi l-applikazzjoni tar-reġim tal-Komunità dwar is-saħħa tal-pjanti fil-Komunità bħala żona mingħajr fruntieri nterni, tinkludi l-għarfien ta’ "zoni protetti" stabbiliti għal ċerti pjanti, prodotti tal-pjanti u oġġetti oħrajn rigward l-organiżmi wieħed jew aktar li huma ta’ ħsara;Billi, permezz tad-dispożizzjonijiet tad-Direttiva 77/93/EEC, b’effett mill-1 ta’ Ġunju 1993, pjanti, prodotti tal-pjanti u oġġetti oħrajn elenkati fl-Anness V, il-parti A, sezzjoni II, ma jistgħux jiddaħħlu f’żona protetta speċifikata jew jiġu mċaqalqa fiha, sakemm passaport tal-pjanti validu għal dik iż-żona u maħruġ uffiċjalment skond id-dispożizzjonijiet ta’ l-Artikolu 10(1) ta’ l-imsemmija Direttiva jkun mehmuż magħhom, mal-ippakkjar tagħhom jew mal-vetturi li jittrasportawhom; billi dawn id-dispożizzjonijiet m’għandhomx japplikaw jekk ċerti garanziji dwar iċ-ċaqliq tal-pjanti, tal-prodotti tal-pjanti jew ta’ l-oġġetti l-oħrajn minn żona protetta stabbilita għall-imsemmija pjanti, prodotti tal-pjanti jew oġġetti oħrajn dwar xi organiżmu wieħed jew aktar li jagħmlu l-ħsara, jiġu mħarsa; u billi dawn id-dispożizzjonijiet jistgħu jiġu mħarsa b’kondizzjonijiet anqas iebsin minn dawk stabbiliti fl-Artikolu 6(4) ta’ l-imsemmija Direttiva dwar dawk il-pjanti, prodotti tal-pjanti u l-oġġetti li joriġinaw fi u li jiġu mċaqalqa f’dik iż-żona protetta;Billi, fin-nuqqas ta’ garanziji ġeneralment aċċettabbli, dawn għandhom għandhom ikunu stabiliti, waqt li jingħata akkont tal-kondizzjonijiet tipiċi li permezz tagħhom l-imsemmi ċaqliq jista’ jitwettaq sabiex sigurta adekwata tas-saħħa tal-pjanti tkun assigurata;Billi l-miżuri li hemm provvediment dwarhom f’din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,ADOTTAT DIN ID-DIRETTIVA:Artikolu 11. L-Istati Membri għandhom jassiguraw li l-kondizzjonijiet stabbiliti fil-paragrafu 2 jiġu mħarsa meta l-pjanti, l-prodotti tal-pjanti u l-prodotti l-oħrajn elenkati fl-Anness V, il-parti A, is-sezzjoni II tad-Directive 77/93/KEE, li joriġinaw barra min żona protetta stabbilita għall-imsemmija pjanti, prodotti tal-pjanti u l-oġġetti l-oħrajn fir-rigward ta’ organiżmu wieħed jew aktar li jgħamlu l-ħsara skond l-Artikolu 2(1)(h) tad-Direttiva 77/93/KEE, jiġu mċaqalqa ġo dik iż-żona għal destinazzjoni finali barra minn dik iż-żona, u mingħajr passaport tal-pjanti validu għal dik iż-żona.2. Il-kundizzjonijiet li ġejjin għandhom jiġu mħarsa:(a) l-ippakkjar użat jew, meta applikabbli, il-vetturi li jittrasportaw il-pjanti, il-prodotti tal-pjanti jew l-oġġetti l-oħrajn referuti fil-paragrafu 1, għandhom ikunu nodfa u ħielsa mill-organiżmi relevanti referuti fil-paragrafu 1, u ta’ dik ix-xorta hekk li jassiguraw li ma jkun hemm ebda riskju li jixxerdu organiżmi ta’ ħsara;(b) minnufih wara l-ippakkjar, l-ippakkjar jew, meta applikabbli, l-vetturi li jġorru l-imsemmija pjanti, prodotti tal-pjanti jew l-oġġetti l-oħrajn għandhom ikunu asigurati skond l-istandards strinġenti tas-saħħa tal-pjanti biex ikun assigurat li ma jkun hemm ebda riskju ta’ tixrid ta’ organiżmi li jagħmlu l-ħsara fiż-żona protetta relevanti u li l-identità għandha tibqa mhux mibdula u għas-sodisfazzjoni tal-korpi uffiċjali referuti fid-Direttiva 77/93/KEE, u jibqgħu hekk siguri fiż-żona protetta relevanti;(ċ) il-pjanti, l-prodotti tal-pjanti jew l-oġġetti l-oħrajn referuti fil-paragrafu 1, għandhom ikunu akkumpanjati minn dokument li normalment jintuża għall-għanijiet ta’ kummerċ, li jkun jindika li l-imsemmija prodotti joriġinaw barra miż-żona protetta relevanti u li jkollhom destinazzjoni barra ż-żona protetta relevanti.3. Jekk matul verifika uffiċjali, organizzata skond l-Artikolu 11(7) tad-Direttiva 77/93/EEC, u mwettqa f’post fiż-żona relevanti, jinstab li l-ħtiġiet stabbiliti fl-Artikolu 1(2) ma jkunux imħarsa, il-miżuri uffiċjali li ġejjin għandhom jittieħdu minnufih, meta xieraq, u mingħajr preġudizzju għall-miżuri li għandhom jittieħdu jekk il-pjanti, l-prodotti tal-pjanti jew l-oġġetti l-oħrajn ma jħarsux il-kondizzjonijiet stabbiliti bid-Direttiva 77/93/KEE:- l-issiġillar tal-ippakkjar,- it-trasportazzjoni, taħt il-kontroll uffiċjali, tal-pjanti, tal-prodotti tal-pjanti jew l-oġġetti l-oħrajn għal destinazzjoni oħra barra ż-żona protetta relevanti.Artikolu 21. L-Istati Membri għandhom jistabbilixxu li kondizzjonijiet anqas iebsin għandhom jgħoddu għal dawk il-pjanti, l-prodotti tal-pjanti u l-oġġetti l-oħrajn elenkati fl-Anness V, il-parti A, is-sezzjoni II tad-Direttiva 77/93/EEC li joriġinaw fi u jiċċaqalqu ġewwa żona protetta stabbilita għall-imsemmija pjanti, prodotti tal-pjanti jew l-oġġetti l-oħrajn dwar organiżmu wieħed jew aktar li jgħamlu l-ħsara.2. Għall-iskop tal-paragrafu 1, il-kundizzjonijiet anqas iebsin li ġejjin jistgħu japplikaw:l-eżamijiet uffiċjali referuti fl-Artikolu 6(4) ta’ l-imsemmija Direttiva jistgħu jiġu mħarsa bil-kondizzjonijiet stabbiliti fir-regoli dettaljati għal stħarriġ fid-Direttiva tal-Kummissjoni 92/70/KEE tat-30 ta’ Lulju 1992 għall-iskopijiet ta’ l-għarfien ta’ żoni protetti fil-Komunità [3].Artikolu 31. L-Istati Membri għandhom idaħħlu fis-seħħ il-liġijiet, ir-regolamenti jew id-dispożizzjonijiet amministrattivi meħtieġa biex ikunu konformi ma’ din id-Direttiva fid-data referuta fl-Artikolu 3(1) tad-Direttiva tal-Kunsill 91/683/KEE [4]. Huma għandhom jinfurmaw minnufih b’dan lill-Kummissjoni.Meta l-Istati Membri jadottaw dawn id-dispożizzjonijiet, dawn għandhom ikun fihom referenza għal din id-Direttiva jew għandhom ikunu akkumpanjati b’dik ir-referenza fl-okkażżjoni tal-pubblikazzjoni uffiċjali tagħhom. Il-proċedura għal dik ir-referenza għandha tkun adottata mill-Istati Membri.2. L-Istati Membri għandhom minnufih jikkomunikaw mal-Kummissjoni id-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva. Il-Kummissjoni għandha tavża b’dan lill-Istati Membri l-oħrajn.Artikolu 4Din id-Direttiva hija indirizzata lill-Istati Membri.Magħmulha fi Brussell, fl-24 ta’ Ġunju 1993.Għall-KummissjoniRené SteichenMembru tal-Kummissjoni[1] ĠU L 26, tal-31.1.1977, p. 20.[2] ĠU L 96, tat-22.4.1993, p. 33.[3] ĠU L 250, tat-18.8.1992, p. 29.[4] ĠU L 376, tal-31.12.1991, p. 29.--------------------------------------------------

Summary:
Il-moviment ta’ ċerti pjanti u prodotti mill-pjanti f’żoni protetti
Il-moviment ta’ ċerti pjanti u prodotti mill-pjanti f’żoni protetti
 
SOMMARJU TA’:
Id-Direttiva 93/51/KEE — ċaqliq ta’ ċerti pjanti, prodotti tal-pjanti jew prodotti oħrajn tal-pjanti matul żona protetta u għaċ-ċaqliq ta’ dawk il-pjanti, prodotti tal-pjanti jew oġġetti oħrajn li joriġinaw fi jew li jiċċaqalqu fi ħdan dik iż-żona protetta
X’INHU L-GĦAN TAD-DIRETTIVA?
Hija tipprova tikkomplementa r-regoli dwar is-saħħa tal-pjanti (li attwalment jinsabu fid-Direttiva 2000/29/KE) biex iħarsu kontra l-introduzzjoni f’żoni protetti* indikati tal-UE ta’ organiżmi ta’ ħsara għall-pjanti jew għall-prodotti mill-pjanti biex jiġi evitat it-tifrix tagħhom. Dawn l-organiżmi jinkludu insetti, nematodi (dud tal-phylum vast Nematoda, bħar-roundworm jew it-threadworm) u batterji.  Din id-Direttiva tippermetti lill-pajjiżi tal-UE jippermettu l-moviment ta’ ċerti pjanti f’żoni protetti jew minn ġo fihom mingħajr il-bżonn ta’ passaport tal-pjanti validu għaż-żona protetta xierqa dment li jiġu ssodisfati kundizzjonijiet speċifiċi.  
PUNTI EWLENIN
Il-pajjiżi tal-UE jistgħu jitolbu l-indikazzjoni ta’ protezzjoni speċjali minn organiżmi ta’ ħsara għat-territorju kollu tagħhom jew għal parti minnu. Żona protetta hija definita b’konnessjoni ma’ organiżmu ta’ ħsara partikolari.  Ir-regoli ġenerali jiddikjaraw li l-pjanti, il-prodotti mill-pjanti jew oġġetti oħrajn (eż. ċerti tipi ta’ njam jew ħamrija) li jistgħu jġorru organiżmi ta’ ħsara rilevanti għal ċerti żoni protetti jridu jkunu akkumpanjati minn passaport tal-pjanti validu għaż-żona xierqa meta jiddaħħlu jew jiġu mċaqilqa f’dik iż-żona.  Madankollu, fir-rigward tal-moviment minn ġo żona protetta ta’ pjanti, prodotti mill-pjanti jew oġġetti oħrajn li joriġinaw minn barra dik iż-żona, id-Direttiva 93/51/KEE tistipula dawn il-kundizzjonijiet:l-imballaġġ u l-vetturi użati għat-trasport tal-pjanti jridu jkunu nodfa u ħielsa mill-organiżmi rilevanti u jkunu ta’ tip adattat biex ikun żgurat li ma hemm ebda riskju li l-organiżmi ta’ ħsara jinfirxu;minnufih wara l-imballaġġ u t-tagħbija fil-vetturi, l-imballaġġ jew il-vettura użati jridu jkunu magħluqa sew biex ma jkun hemm ebda riskju li l-organiżmi ta’ ħsara jinfirxu fiż-żona protetta; iridu jibqgħu magħluqin sew waqt it-trasport;il-materjali mill-pjanti jridu jkunu akkumpanjati minn dokument, li normalment jintuża għal skopijiet ta’ kummerċ, li jindika li l-prodotti joriġinaw minn barra ż-żona protetta u huma destinati għal post barra ż-żona protetta.  Jekk isir kontroll uffiċjali u jinstab li l-kundizzjonijiet ta’ hawn fuq ma jkunux issodisfati, l-imballaġġ jiġi ssiġillat u l-materjali mill-pjanti jiġu ttrasportati taħt kontroll uffiċjali barra miż-żona protetta.  Kundizzjonijiet simili japplikaw għal materjali minn pjanti li joriġinaw f’żona protetta partikolari u li jiġu ttrasportati fiha. Madankollu, il-kontrolli uffiċjali jistgħu jkunu ssodisfati billi jikkonformaw mal-kundizzjonijiet stipulati fir-regoli dettaljati għal stħarriġ magħmul għall-finijiet ta’ identifikazzjoni ta’ żoni protetti (id-Direttiva 92/70/KEE). Dan l-istħarriġ dettaljat isir kull sena u jinvolvi t-teħid ta’ kampjuni ta’ pjanti, prodotti mill-pjanti u l-materjal għat-tkabbir fiż-żoni inkwistjoni.  
MINN META BDIET TAPPLIKA D-DIRETTIVA?
Din ilha tapplika mill-24 ta’ Lulju 1993 u kellha ssir liġi fil-pajjiżi tal-UE sal-1 ta’ Ġunju 1993 (id-data msemmija fid-Direttiva tal-Kunsill 91/683/KEE, att li mbagħad tħassar u ġie sostitwit bid-Direttiva tal-Kunsill 2000/29/KE).
SFOND
Għal aktar informazzjoni, ara:Żoni protetti (Il-Kummissjoni Ewropea).  
TERMINI EWLENIN
Żona protetta: indikata fuq il-bażi li hemm periklu li organiżmu partikolari ta’ ħsara jistabbilixxi ruħu minħabba kundizzjonijiet ambjentali favorevoli.
DOKUMENT EWLIENI
Id-Direttiva tal-Kummissjoni 93/51/KEE tal-24 ta’ Ġunju 1993 li tistabbilixxi regoli għaċ-ċaqliq ta’ ċerti pjanti, prodotti tal-pjanti jew prodotti oħrajn tal-pjanti matul żona protetta, u għaċ-ċaqliq ta’ dawk il-pjanti, prodotti tal-pjanti jew oġġetti oħrajn li joriġinaw fi jew li jiċċaqalqu fi ħdan dik iż-żona protetta (ĠU L 205, 17.8.1993, pp. 24-25)
DOKUMENTI RELATATI
Ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (ĠU L 317, 23.11.2016, pp. 4-104)
Ir-Regolament tal-Kummissjoni (KE) Nru 690/2008 tal-4 ta’ Lulju 2008 li jirrikonoxxi żoni protetti esposti għal riskji partikolari għas-saħħa tal-pjanti fil-Komunità (Riformulazzjoni) (ĠU L 193, 22.7.2008, pp. 1-6)
L-emendi suċċessivi għad-Direttiva 2000/29/KE ġew inkorporati fit-test oriġinali. Din il-verżjoni kkonsolidata hija ta’ valur dokumentarju biss.
Id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (ĠU L 169, 10.7.2000, pp. 1–112)
Ara l-verżjoni konsolidata.
Id-Direttiva tal-Kummissjoni 92/70/KEE tat-30 ta’ Lulju 1992 li tippreskrivi regoli dettaljati biex isir stħarriġ għall-iskopijiet tar-rikonoxximent ta’ żoni protetti fil-Komunità (ĠU L 250, 29.8.1992, pp. 37-39)
l-aħħar aġġornament 28.02.2018